เมื่อสามสี่วันที่แล้วพึ่งสังเกตได้ว่าตัวเองมือสั่นค่ะ แต่ไม่มีอาการอะไรร่วมด้วยใช้ชีวิตลำบากมากค่ะอีกทั้งยังกังวลว่าจะเป็นโรคอะไรรึเปล่า
สวัสดีค่ะ อาการมือสั่น มีได้หลายสาเหตุ เช่น1. โรคสั่นไม่ทราบสาเหตุ (Essential Tremor) ไม่ทราบสาเหตุชัดเจน อาจเกี่ยวข้องกับพันธุกรรมได้ พบได้มากเมื่ออายุมากขึ้น2. มีภาวะไทรอยด์ฮอร์โมนเป็นพิษ แต่ก็จะมีอาการอื่นๆ ร่วมด้วย เช่น ใจสั่น เหนื่อยง่าย เหงื่อออกมาก มีน้ำหนักลด มีปัญหาในการนอนหลับ ถ่ายอุจจาระบ่อย เป็นต้น3. การมีความเครียด วิตกกังวล ตื่นเต้น ตกใจ กลัว โกรธ หงุดหงิด ซึ่งอาจทำให้เกิดมือสั่น รวมถึงอาการทางร่างกายอื่นๆ ถือเป็นการตอบสนองของร่างกายต่ออารมณ์ที่เกิดขึ้น ไม่ได้ผิดปกติอะไร แต่หากเกิดอารมณ์ต่างๆ ดังกล่าวบ่อยๆ ก็จะถือว่ามีอาการผิดปกติทางจิตใจค่ะ4. เกิดความหิว มีภาวะน้ำตาลในเลือดต่ำ5. การดื่มชา กาแฟ โกโก้ เครื่องดื่มชูกำลัง หรือเครื่องดื่มที่มีคาเฟอีนอื่นๆ6. โรคพาร์กินสัน แต่จะพบในคนอายุมาก และจะสั่นเมื่อวางมือเฉยๆ มากกว่าสั่นตอนกำลังจะใช้มือทำงาน และมีลักษณะสั่นเฉพาะแบบ คือคล้ายคนกำลังปั้นยา7. มีโรคทางระบบประสาทอื่นๆ เช่น ปลอกประสาทเสื่อมแข็ง ปลายประสาทอักเสบ โรคหลอดเลือดสมอง เป็นต้น แต่ก็จะมีอาการอื่นๆ ที่เด่นกว่าอีกหลายอย่าง8. ภาวะถอนพิษสุราหากยังไม่ได้มีอาการผิดปกติของร่างกายอื่นๆ อีก ก็น่าจะเป็นอาการสั่นชนิดที่ไม่ทราบสาเหตุได้ แต่หากอาการมือสั่นเป็นมาก เป็นบ่อยจนมีผลกระทบต่อการใช้ชีวิตประจำวันและการทำงาน ก็ควรไปพบแพทย์เพื่อรักษา ในเบื้องต้น ก็ควรงดการดื่มเครื่องดื่มที่มีคาเฟอีนชนิดต่างๆ ด้วยค่ะ